לוגו שלומית

**דוח תפקודי**

ישראל ירושלמי ת.ז 99999999

**רקע**

הרקע מיועד לתת למי שקורא קצת מידע לגבי המתנדב- סביבת מגורים, קשרים עם המשפחה, מתי הוכר למערכת הפסיכיאטרית, דברים חשובים לגבי המתנדב ותפקוד קודם כפי שנמסר על ידי גורם מפנה, מי היה הגורם המפנה ומתי הופנה.

ישראל, יליד 1997, בן 20, גר עם אימו בתל אביב. אביו נפטר לפני כשנתיים. לישראל שני אחים בוגרים החיים מחוץ לבית עימם הוא נמצא בקשר טוב. ישראל למד בבית ספר רגיל אך שולב בכיתה קטנה מכיתה ה' על רקע של קשיים חברתיים בולטים. הוא אושפז לראשונה בגיל 16 ולא ידוע על אישפוזים נוספים. ישראל הופנה לעמותת שלומית לשם שילוב תעסוקתי בשירות לאומי על ידי עו"ס ברה"ן בעירו אשר מלווה את המשפחה. בנוסף לשירות לאומי יש לישראל שירות חונכות דרך חברת נת"ן אך עדיין לא נמצא לו חונך מתאים.

**שיבוץ בשירות הלאומי-** בית חולים איכילוב בתל אביב. ישראל מסייע במחלקת אף אוזן גרון. החל לעבוד שם בחודש מרץ 2017

**מטרות בחצי שנה האחרונה**

המטרות צריכות להיות מוגדרות על ידי המתנדב, אם קשה לו לדבר את זה בצורה ברורה אז את עוזרת לו בניסוח ובלקשור את הדברים שהוא אומר- תמיד צריך להשתדל להיצמד כמה שיותר לטקסט שלהם- למה שהם מבקשים כי זה מה שמראה שהם מובילים את התהליך שלהם ומה שהם יקבעו לעשות יעזור להם במוטיבציה לשינוי. תפקידך בשיחה איתם:

1. להבין מה הם רוצים.

2. לעזור להם לדייק את זה ולנסח במילים ברורות.

3. לעזור להם לראות את הקשר שבין המטרה שלהם עכשיו למטרות הכלליות יותר- להיות עצמאי, עובד, מתפקד..

4. לעזור להם לפרק את המטרות לחלקים קטני יותר ומדידים (יעדים).

בסעיף זה ספרו גם מה רקה עם המטרות- האם מומשו או לא ולמה

1. להשתלב במקום העבודה- ישראל למד מהר את תפקידיו אך מתקשה להשתלב מבחינה חברתית.
2. לפתח קשרים חברתיים עם בני שרות אחרים – ישראל מתבודד בעבודתו ונמנע מקשרים עם אחרים.

**תפקוד במקום השרות**

ישראל בחר להתנדב בבית חולים איכילוב בתל אביב מיוזמתו. הוא עצמאי בהגעתו בתחבורה הציבורית , מגיע בזמן ומתמיד בעבודתו. ישראל בחור שקט ומופנם אשר ממעט לדבר עם הסובבים ונוטה לעשות כל מה שמתבקש ממנו. מחד, למד מהר את עבודתו וניתן לסמוך עליו שיעשה את הנדרש אך מאידח, קשה להבין מה הוא חושב או מרגיש כיוון שאינו מבטא זאת כלפי חוץ. יש לציין שהמעסיק משבח את תפקודו אך התנהגותו המופנמת מונעת מבעדו להשתלב חברתית בצוות. פעמים רבות במהלך הפסקת הצהריים ישראל יושב לבד בחדר האוכל ואף מסרב להצטרף לבני שרות אחרים גם אם מזמינים אותו. ישראל לא מתקשר עם המעסיק ויש תחושה שהוא "מרצה". גם בשיחות פרטניות עימי קשה מאד להבין האם הוא מרוצה או לא מהעבודה או האם יש חלקים שקשה לו בהם. ישראל אומר שאין לו חברים אך נמנע מלנסות ליצור קשר עם בני השרות האחרים. בשיחה הוא מקשיב ומהנהן (נראה שמסכים לכל רעיון שאני מציעה) אך בפועל אינו ממש אף אחד מהרעיונות. הצעתי לו לחשוב גם על השתלבות במועדון חברתי אחר הצהריים אך הוא לא פנה לשם.

**מטרות לחצי שנה הקרובה**

לקבוע מטרות כלליות ויעדים מדידים שוכלו לעקוב אחריהם. שוב, זה צריך לבוא מהמתנדב אבל עם תיווך שלכן. אם השתמשתם בכלי עזר כמו- טבלת מעקב או שעון מעורר....ציינו זאת כחלק מהתוכנית שיהיה ברור ולא באוויר

1. לפתח קשרים חברתיים עם בני שרות אחרים:

- ישראל מוכן לנסות ליזום שיחה עם בן שרות אחר שמוצא חן בעיניו. הצעתי שיבדוק בשבוע הקרוב כמה פעמים אומר לבן השרות שלום בבוקר.

- נקיים משחקי תפקידים בפגישות שלנו על מנת לתרגל שיחת חולין

2. ללכת לאיזשהו מועדון חברתי בתל אביב- קבענו שנסתכל יחד על אפשרויות של סל שיקום והוא ילך בליווי אחיו לבדוק אותם.

**סיכום**

ישראל בחור נעים ושקט אשר מגלה תפקוד מעשי גבוהה בעבודתו אך חרד מאד מכל מפגש אישי וחברתי. אנו בקשר עם שירות החונכות בו מחפשים לו חונך ובינתיים מתמקדים בתחום החברתי בעבודתו.

בברכה,

לללללל

רכזת שרות לאומי, עמותת שלומית

052-9999999